Βιώσιμο Ενιαίο Οικοδομικό Τετράγωνο’ Η περίπτωση εφαρμογής στο οικιστικό παραλιακό μέτωπο της Νέας Παραλίας Θεσσαλονίκης
Creators: name: Αμπατζίδης, Ράλλης Παύλου
Publisher: name: Aristotle University of Thessaloniki
Year: 2024
Subjects: Αρχιτεκτονική Τοπίου
Νέα Παραλία, Θεσσαλονίκης
Ενιαίο Οικοδομικό Τετράγωνο
Landscape architecture
Nea Paralia, Thessaloniki
Single City Block

description: Η υποβάθμιση των αστικών υπαίθριων χώρων αποτελεί ένα θέμα μείζονος σημασίας για την ελληνική πραγματικότητα, καθώς σχετίζεται άμεσα με την υποβάθμιση του περιβάλλοντος και της ποιότητας ζωής των κατοίκων των πόλεων. Σκοπός της εν λόγω εργασίας είναι η ανάλυση και καταγραφή στρατηγικών και εφαρμογών που εμπίπτουν σε θέματα βιώσιμης ανάπτυξης - κινητικότητας και αναδιαμόρφωσης του αδόμητου χώρου σε επίπεδο γειτονιάς, για τη δημιουργία ενός μοντέλου ενοποιημένων υπαίθριων χώρων γειτονιάς, με στόχο την αντιστροφή του φαινομένου. Για τη διερεύνηση και εξέλιξη της έρευνας, πραγματοποιείται ο καθορισμός των αστικών υπαίθριων χώρων σε επίπεδο γειτονιάς μέσω πινάκων κατηγοριοποίησης. Ακολούθως τονίζεται η συνολική αξία των υπαίθριων χώρων και παρουσιάζονται στοιχεία για την υποβάθμιση και συρρίκνωση αυτών στις ελληνικές πόλεις, εστιάζοντας στην πόλη της Θεσσαλονίκης. Αναζητώντας τρόπους για την αντιμετώπιση του φαινομένου σε κοινωνικό, οικολογικό και οικονομικό επίπεδο, αναλύεται η έννοια της βιώσιμης ανάπτυξης, διευρύνοντας τη συζήτηση σε θέματα βιοκλιματικού σχεδιασμού και βιώσιμης κινητικότητας, εστιάζοντας σε συγκεκριμένες στρατηγικές όπως τα shared spaces και ειδικότερα η πρακτική των Woonerfs. Έχοντας δομήσει το θεωρητικό υπόβαθρο της έρευνας, γίνεται η παρουσίαση επιλεγμένων παραδειγμάτων και εφαρμογών. Μέσω της κριτικής ανάλυσης των παραδειγμάτων και του βιβλιογραφικού πλαισίου που αναπτύχθηκε γίνεται ο καθορισμός ενός νέου μοντέλου ενοποιημένων χώρων γειτονιάς που προτείνεται για την περιοχή του οικιστικού μετώπου της Νέας Παραλίας Θεσσαλονίκης. Μια περιοχή με μεγάλη αναλογία κοινόχρηστων υπαίθριων χώρων ενδιάμεσα των κτιρίων, όπου με την πιλοτική εφαρμογή του μοντέλου επιχειρείται η αναβάθμιση τους και η επανασύνδεση με τους υπαίθριους χώρους της Νέας Παραλίας και συνολικά της πόλης. Για την εφαρμογή της πρότασης και την επίτευξη μιας ολοκληρωμένης σχεδιαστικής πρότασης αρχιτεκτονικής τοπίου, παρουσιάζονται στοιχεία ανάλυσης κοινωνικών, οικολογικών και αντιληπτικών παραγόντων, με τη χρήση χαρτών, διαγραμμάτων και φωτογραφικού υλικού, προκείμενου να αξιολογηθούν και να εξαχθούν συμπεράσματα για την περιοχή μελέτης. Η νέα διαμόρφωση που προτείνεται επιτυγχάνει να επαναπροσδιορίσει τη σύνδεση μεταξύ οικιστικού και παραλιακού μετώπου, δημιουργώντας παράλληλα υπαίθριους χώρους που έρχονται σε συμφωνία με τους όρους της βιώσιμης ανάπτυξης και κινητικότητας, ενώ η δυναμική της επέμβασης δημιουργεί ενδιαφέρον για εξέλιξη της πρότασης.
description: The degradation of urban open spaces is an issue of major importance for the Greek reality as it is directly related to the degradation of the environment and the quality of life of urban residents. The purpose of this study is to analyze and record strategies and applications that fall under sustainable development - mobility and redevelopment of undeveloped space at the neighborhood level, in order to create a model of single open space in the neighborhood, aiming to reverse the phenomenon. For the investigation and development of the research, the urban outdoor spaces at the neighborhood level are defined through categorization tables. Subsequently, the overall value of open spaces is highlighted and data on their degradation and shrinkage in Greek cities is presented, focusing on the city of Thessaloniki. Looking for ways to face the problem at social, ecological and economic level, the concept of sustainable development is analyzed, broadening the discussion to issues of bioclimatic design and sustainable mobility, focusing on specific strategies such as shared spaces and in particular the application in this case of Woonerfs. Selected examples and applications are presented, for the structure and the theoretical background of the research. Through the critical analysis of the examples and bibliography framework developed, a new model of neighborhood spaces is defined, which is proposed for the residential area of Nea Paralia in Thessaloniki. An area with a large proportion of public open spaces between buildings, where the pilot implementation of the model attempts to upgrade them and reconnect them with the open spaces of the Nea paralia and the whole city. In order to improve the above proposal and to achieve an integrated landscape architecture design proposal, data of analysis of social, ecological and perceptual factors are presented, using maps, diagrams and photographs, in order to evaluate and have final conclusions for the study area. The new proposed configuration is redefining the connection between the residential area and the waterfront, while creating open spaces that are in line with the terms of sustainable development and mobility, while the dynamics of the intervention creates interest for the evolution of the proposal.